LidanRubinov/Halacha-QA huggingface dataset:
שאלה: נישואי כהן לחללה: לאחר קשר של שנתיים וחצי התברר לי ולחברתי בדיעבד שאינננו יכולים להינשא ברבנות מכיוון שאביה הינו כהן שנשא גרושה לאישה וחברתי הינה "חללה". שקלנו להינשא בקפריסין, ולערוך בארץ את מסיבת החתונה. אך מיותר לציין ששנינו מעוניינים להינשא נישואים כדת משה וישראל. שאלתי היא: האם ישנו תקדים בנושא של כהן שנשא גרושה? האם ישנה אפשרות "לוותר" על הכהונה? האם ההלכה היהודית מציעה פתרון הלכתי למצב כזה, מעבר למצב המתבקש של פרידה? מהן ההשלכות לגביי ולגבי ילדיי בעזה"ת, במידה ובסופו של דבר לא אתחתן ברבנות? לתשובתכם אודה.
תשובה: לך, איסור חללה הוא דווקא לכהן. לא ציינת בשאלתך אם גם אתה כהן. אם לא אז אתם יכולים להנשא, שישראל מותר בחללה. והבת שתוולד מותרת לכהונה. אם גם אתה כהן אתה מנוע מלהנשא לחללה, ואין אפשרות לוותר על הכהונה, שהיא באה לאדם מאבותיו. ואם תחיה איתה בלא נישואים (או בנישואים אזרחיים) הילדים יהיו חללים והבנות אסורות לכהנים, מלבד האיסור לחיות עם אישה בלא חופה וקידושים כדת. אולם בעניינים כאלה לא כדאי לאדם להחליט בעצמו, וכדאי לפנות לבית הדין הרבני לבירור שאלת הכהונה, הן שלך והן של אביה של חברתך, וכן לברר מה דינה. שכן רבו הפרטים בדין זה, ופעמים רבות שנמצא פתח להתיר.
שאלה: ההשפעה של אכילת חזיר: האם אכילת חזיר משפיעה מבחינה פיסית, ואני חוזר, פיסית. על יהודי בשונה על השפעה של גוי. ז"א, אם יהודי יאכל חזיר מבחינה פיסית תהיה השפעה שונה מזה שגוי יאכל חזיר?
תשובה: המדרש אומר שהסיבה שלא לאכול חזיר אינה משום שאינו טעים וטוב לגוף אלא משום שהקב"ה צווה אותנו מצוות שנוגעות לצד הנשמתי שבנו. אם כן המצוות נוגעות למזון שצריכה הנשמה. אולם מכך שהגוף של ישראל מחובר לנשמה יתכן שההשפעה שיש באכילת חזיר בין ישראל לגוי גם באה לידי ביטוי בגוף. החתם סופר כתב שאין להסיק מנתוחי מתים של גויים על נתוחי מתים של ישראל.
שאלה: שמות דומים למלכי ישראל: לאחרונה קראתי ספר על מלכי יהודה וישראל, ויש לי שאלה למה השמות של המלכים וילדיהם מאוד דומים בשני הממלכות, ירבעם - רחבעם. לילדים של שניהם קראו אביה ורק של רחבעם נהיה מלך. אחר כך מלכו אסא ובעשה, גם דומים. האם יש סיבה או שזה רק לי נראה מוזר?
תשובה: לא מצאתי לכך סיבה ברורה. יתכן והיו אלה שמות שמקובלים באותה תקופה, ובשתי המשפחות בחרו בהם.
שאלה: הרגעת תינוק באמצע התפילה: לכבוד הרב, לעתים קורה שעלי להתפלל מוקדם בביתי, כאשר רעייתי ישנה. השינה שלה מאד מאד חשובה, מכיוון שהיא עובדת קשה במהלך היום. האם כאשר התינוק שלנו בוכה מותר לי ללכת להרגיע אותו ואפילו באמצע תפילת עמידה כדי שאוכל לשמור על שנתה של רעייתי, כלומר כדי שהיא לא תצטרך להתעורר וללכת אליו? האם מותר גם לדבר אליו תוך כדי זה - כדי להרגיעו - אפילו באמצע תפילת עמידה?
תשובה: מאד חשוב לגמול חסד ובמיוחד עם האישה. אולם התפלה שלך כראש המשפחה היא ענין שנוגע לא רק לך אלא לכל המשפחה. כמו שיש משימה שהאישה שלך תהיה נינוחה ותוכל לתפקד במאור פנים כך יש משימה משפחתית שנוגעת לכך שראש המשפחה יהיה עובד ה' מתפלל לפניו ומתמלא מעבודה הגדולה שבלב. לשם כך צריך לפנות זמן גם לשינה של אשתך וגם לתפלה שלך. העיסוק בדברים האחרים תוך כדי תפלה זה פוגע מאד ביחס בחיבור ובעוצמות של התפלה שלך. זה בעצם פוגע בכל המשפחה שלך. גם מבחינה הלכתית אי אפשר להפסיק בתפלת עמידה לצורך, בודאי שלא בדיבור. לכן עליכם לחשוב כיצד שני הצרכים האלו נענים. עדיף לקצר בזמן התפלה אולם שיהיה זמן איכותי ומרוכז מאשר להאריך ושיהיה זמן שיש בו הפרעות ומחויבויות מחוץ לענין התפלה.
שאלה: מחצית השקל לנשים: קראתי במקורות מסויימים שהמצווה לא חלה על נשים. האם אכן כך?
תשובה: בזמן שבית המקדש היה קיים נשים היו פטורות ממצוות מחצית השקל ולכן הן אינן חייבות לתת זכר למחצית השקל בימינו. ובכף החיים (סימן תרצד, אות כז) הביא מנהג שגם הנשים נותנות זכר למחצית השקל מאחר ויש בזה כפרה לנפש וגם בבית המקדש אם היו תורמות היו לוקחים מהן ובוודאי בימינו שהכסף הולך לצדקה.
שאלה: שירותים ליד בית כנסת: האם מותר להשתמש בבית כסא שסמוך לבית כנסת כך: ש י ר ו ת י -ם ב-י-ת- כ-נ-ס-ת __ __ __ __ _____________________ תאתא ה תא תא __________ חדר חיצוני לשירותים עם ברזים וכו ע"פ מה שראיתי בילקו"י בהלכות בית כנסת הוא כתב שאם יש קיר של שירותים ביחד עם בית כנסת "אין להקל" במצב כזה הוא יסכים שאם הולכים לתא האחרון יהיה מותר? איפה שכתוב ה יש מין מחיצה גבוהה יותר בין התאים
תשובה: לצערי לא מצאתי את מה שהבאת מתוך הספר ילקוט יוסף לכן לא אוכל להתייחס לדבריו. בכל אופן, לדעתי מותר להיכנס לתא השירותים כפי שאתה כתבת. אם יש רב לבית הכנסת אני מציע שתשאל אותו על כך.
שאלה: השלמת תפילה: נוסח התפילה שלי הוא של עדות המזרח ויש לי מספר שאלות בהלכות תפילה: 1. תפילה אישית בשמונה עשרה אני מוסיף בברכת שומע תפילה, השאלה שלי היכן בדיוק? כלומר אחרי איזה פסוק ולפני איזה פסוק? 2. אני מאריך בתפילת שמונה עשרה וכמעט בכל פעם אני מפספס חלק מהמשך התפילה, למשל בערבית של מוצ"ש אני מפספס את כל התפילה למוצ"ש "שובה ה." ואת הקדושה דמיושב. האם כשסיימתי והציבור מתחיל עלינו לשבח עליי לחזור ולהשלים את מה שפיספסתי? ואם כן אז האם עליי לומר עלינו לשבח ורק אחר כך להשלים? 3. אם בתפילה לא סיימתי קטע מסויים, למשל את התחנון שבמנחה, והש"צ כבר התחיל קדיש, האם מותר בין אמן לאמן של הקדיש להשלים מה שלא הספקתי? (כמובן לא בעת יהא שמה רבא). ואם לא אז מה עליי לעשות? להמשיך בתפילה יחד עם הציבור ורק אחרי התפילה להשלים מה שלא הספקתי או לנסות "להדביק" אותם. 4. בילקוט יוסף בטבלת ההפסקות בתפילה כתוב שאם אתה באמצע תפילת שמונה עשרה עליך לכוון בעניית 5 האמנים הראשונים של הקדיש, אבל בעניית יהא שמה רבא יש לכוון רק אם שומעים מהש"צ. השאלה היא אם אפשר להמשיך בתפילה כרגיל מתחילת הקדיש ולכוון רק באמנים וביהא שמה רבא, או שיש לעצור את התפילה שלי ולכוון בכל הקדיש עד דאמירן בעלמא? מחכה לתשובה,
תשובה: 1. קודם "ומלפניך מלכנו". 2. תשלים את התפילה ע"פ הסדר ובסוף תאמר עלינו לשבח. 3. בקדיש לא משלימים שום תפילה ולא לומדים אלא רק מקשיבים ועונים אמן, ואת התפילה תשלים אח"כ. 4. תמתין את כל הקדיש ותכון על האמנים ואח"כ תמשיך בתפילתך.
שאלה: אבל תוך שבעה בפורים: אלו מצוות פורים צריך לקיים אבל ב"שבעה" על אביו?
תשובה: אבל חייב במצוות ולכן הוא צריך לתת מתנות לאביונים ולשלוח משלוח מנות אולם יתן רק את המנימום שצריך, משלוח מנות אחד. כמו כן, נוהגים רק אבלות שבצנעא גם בי"ד וגם בט"ו, כמו בשבת, אבל אין לעשות סעודה גדולה ושמחה אלא במסגרת משפחתית מצומצמת. המשנה ברורה (סימן תרצ"ו) כותב שיתפלל ערבית של ליל פורים בביתו ורק לקריאת המגילה ילך לבית הכנסת, ועדיף שילך למניין שקט בו אין שמחה יתרה. (גשר החיים פרק כג, ג, ח)
שאלה: הדרך הנכונה: מהי הדרך הנכונה ביותר לעבוד את הקב"ה? האם להיות דתי- לאומי בעל כיפה סרוגה, שעושה צבא, עובד, הולך לבני עקיבא, משרת את המדינה ותוך כדי גם לומד תורה, או להיות דתי- חרדי שלומד תורה במשך רוב שעות היום ולא תמיד עושה צבא עובד ולא הולך לבני עקיבא בגלל סיבות אלו ואחרות?
תשובה: הדרך הנכונה ביותר היא לשקוד על התורה. ולאחר שנות הלימוד בישיבה כל אחד לפי מה שהוא לשרת בצבא לחזק את המדינה. ולשמור על כל המצות כולן לא לוותר על אף דבר מהתורה. גם אהבת תורה וגם אהבת הארץ וגם אהבת העם. והכל מתוך אהבת ד' יתברך.
שאלה: ביטול הקפדת אב: לרב ופורים שמח. נולד לי נכד בשעה טובה לפני כחדשיים וחצי, אך לצערי הרב זיהו אצלו את מחלת האלג יל, בעלי (הסבא) אינו מודע ספציפית לסוג המחלה, אנו לעת עתה מסתירים ממנו את סוג המחלה וזאת בשל העניין שהוא נוהג להשפיל את הילדים "ולרדת" עליהם כשמשהו לא מתבצע כפי שרצה. הוא טוען שהילד סובל וחולה עקב הקללה שהטיל על הבת אשר טרם נישואיה עזבה את הבית בשל סכסוך עימו ועברה להתגורר בשכירות.שאלתי היא האם יש עניין כזה של "הקפדת אב"? האם הוא עד כדי כך פוגע? והאם יש דרך להשתחרר מקללה שכזו. מה שקורה הילד סובל, הרופאים צופים השתלת כבד, ותוחלת החיים למחלה כזו היא 80 עד גיל 20. מה הרציונל של קללה שכזו? זה לא פוגע גם בו אם יקרה ח"ו אסון לילד? או שהילדה שלו תתרוצץ כל היום בין רופאים בבתי חולים? מאידך אני שואלת את הרב אם ידוע לו על דרך כיצד להיחלץ מהבעיה של ההקפדה בכל נושא אחר
תשובה: : השאלה בדבר מחלות אצל תינוקות נוגע לעסק בנסתרות. אנו לא יודעים בנסתרות.אין לנו נביא שיורה לנו בדיוק ממה נובעת המחלה והאם יש דבר שיש לתקן בכדי לזכות לבני חיי ומזוניי.אנו לא יודשעים ממה נובעת כל מחלה. יש לפעמים מחלות שהם באות כענוש ויסורין על מעשים שאינם הגונים. אולם לפעמים יש חשבונות אחרות לקב"ה ויש מושג של יסורין של אהבה. באופן כללי במה שנוגע לתינוקות בדרך כלל לא נתלנ את היסורין שלהם במעשים שאינם טובים שנעשו על ידי ההורים. הכלל הכללי הוא לא יומתו אבות על בנים -בעוון בנים. נכון יש מקורות לכך שיש גם קשר למעשי האבות בנוגע לילדיהם. אולם לא הכלל העיקיר. בכל אופן בין אם המחלה היא כיסורים על מעשים שלא טובים ובין אם הם יסורים של אהבה אנו רק יודעים י שתשובה תפלה וצדקה מעבירים את רוע הגזירה. יש אם כן להרבות בתפלה ובצדקה. בנוגע לעשיית תשובה את מקשרת זו לקללה של הסבא. ראשית לא כל הקפדה נהפכת לקללה. שנית, הקב"ה לא קבלן ביצועים אצל כל מי שמקלל. אם אדם נוהג ביושר וכראוי לא צריך לחשוש מפני קללות וכד'. אני אולי מקבל את ההרגשה שלכם שהמחלוקת וההקפדות בתוך המשפחה יכולים למנוע שפע וברכה. כשיש מחלוקת יש מידת דין מתוחה. הדרך להתמודד היא להקטין את המחלוקת. כל השתדלות להארת פנים ויחס הוגן אחד כלפי חבירו היא תיקון למחלוקת ולהקפדות שיש בתוך המשפחה. אם יש אבא שמאד מקפידלא צריך לנהל את העולם לפי הקפדותיו. ודאי שלא צריך דווקא להתגרות או לגרום לעוד הקפדות. אולם אי אפשר לנהל את העולם לפי מידת הכעס גם אם היא באה מאנשים שאנו מחוייבים כלפיהם במצוות כבוד ומורא. יש לנו מצווה לכבד אותם ולירא מפניה. אולם אין מצווה לכבד את המידות המגונות שלהם. לכן במקרה שאת מתארת כדאי להקפיד ולהיזהר שלא לגרום סתם לעוד הקפדות מצד הסבא. אולם במה שנצרך באופן עניני לחיים יש להמשיך את החיים כסדרם ותיקנם והקב"ה ברחמיו ירחם על התינוק וירפאהו רפואה שלמה. בשורות טובות
שאלה: ת לקופה קטנה בעבודה: לפני כחצי שנה שלמתי לקופה קטנה בעבודה שלי סכום כסף שהייתי צריכה לשלם. משום מה זה נשמט מהמזכירה של החברה והיא שכחה לערוך רישום ששלמתי (מדובר ב40 ש"ח). מאז ב"ה ילדתי ויצאתי לחופשת לידה. לאחרונה החברה היתה צריכה לשלם לי על נסיעה בין עירונית, אולם המזכירה טוענת שזה על חשבון החוב של אותה תקופה. מה לעשות? אין לי אפשרות להוכיח משהו כזה. האם לוותר וזהו?
תשובה: אם מקרה כזה היה מגיע לבית הדין בזמן השו"ע היה על המזכירה להישבע שבועת היסת שאינה חייבת לך את 30 השקלים משום הקיזוז, והייתה נפטרת. בימינו אין משביעין שבועת היסת, וכן עלייך להביא ראיה ששילמת והרי אין לך ראיה. אמנם יתכן שבית הדין היו עושים כאן פשרה, אך עלייך לדעת שרק לפנות לבית הדין לפתיחת תיק עולה יותר מסכום כל התביעה, ובכלל מי אמר שהיו מוכנים לבוא להדיין בבית הדין. לכן, מכל האמור עצתי היא שעלייך לוותר הפעם, וה' הטוב ימלא חסרונך. הרב ניר אביב
שאלה: השחזת סכינים בחנות: האם מותר להשחיז סכינים בחנות המתמחת בהשחזת סכינים, שהרי לא ידוע לקונים וייתכן ובחנות משחיזים גם סכינים של לקוחות האוכלים טריפות וכד? מה הדין?
תשובה: בהשחזת סכינים אין חשש של בליעה
שאלה: תענית לשבוע: האם מותר לקבל על עצמי תענית יחיד, ואם כן, מה צריך לומר בתפילה? כמה זמן נמשכת התענית, האם לפי זמן קבוע מראש או זמן הלכתי (אחר)? מהי תענית הפסקה, והאם מותר לי לקבל על עצמי תענית של שבוע אבל רק עם שתיה או שאם אני רוצה לקבל על עצמי תענית של שבוע אצטרך לא לאכול ולא לשתות? אבקש הסבר מלא. ב
תשובה: תענית נדבה היא דומה בדברים מסויימים להבאת קרבן.לכן יש לקבל את התענית בזמן מנחה לפני היום שאדם רוצה להתענות. לאחר אמירת יהיו לרצון אמרי פי בסוף תפלת המנחה אדם אומר "הרי עלי להיות בתענית נדבה למחר". אם לא אמר בזמן התפלה יאמר כל עוד שלא שקעה החמה. זמן התענית הוא מעלות השחר עד צאת הכוכבים. אדם גם יכול לקבל על עצמו תענית שעות ויתענה עד אחר חצות היום. ביום שאדם מקבל עליו תענית מוסיף בתפלת עמידה את תפלת עננו. אין בהלכה מושג של תענית מאוכל ולא משתיה. אדם שרוצה להתענות במשך מספר ימים רצופים יכול לאכול רק לאחר צאת הכוכבים. כתבו במספר ספרי מוסר שבזמן הזה אין להרבות בתעניות ולכן אני לא רואה לנכון לעשות תענית ברצף של שבוע, עדיף לפזר את התעניות על פני מספר שבועות.
שאלה: קידוש על יין אדום יבש: לכת"ר שליט"א! מה הדין לגבי קידוש על יין יבש? האם אפשר לעשות זאת גם לכתחילה, לא רק לחולה סכרת האסור בשתיית יין מתוק? האם יעזור למוזגו במים? האם יש הבדל בין קידוש בלילה לבין קידוש ביום?
תשובה: יין יבש נחשב ליין מובחר יותר מיין מתוק ולכן בוודאי שאפשר לעשות עליו קידוש.
שאלה: מכירת ויטמינים לגוי: לכבוד הרב ברשותי וויטמינים שבמרכיביהם מצויין כי מכילים שעורה. האם ניתן למכור אותם לגוי בפסח?
תשובה: אין להשהותם בבית משום בל יראה ובל ימצא היה צורך למוכרם לגוי לפני הפסח ורק הגוי יכול למוכרם בפסח לאחרים. הם לא בבעלותו של היהודי כלל. אם הם היו בבעלות ישראל בפסח הם אסורים בהנאה גם אחרי הפסח וחייבים לבערם
שאלה: למוד תורה לשמה אצל אנשים גדולים בתורה: חכמים אמרו לנו ללמוד תורה גם שלא לשמה שמתוך שלא לשמה בא לשמה. אם לימוד התורה מביא את האדם ללימוד התורה לשמה, איך יתכן שישנם אנשים גדולים בתורה ועדין לא לומדים אותה לשמה? (כגון לכבוד וכד )
תשובה: חכמים אמרו שאם אדם עדיין לא הגיע לכך שהוא לומד לשמה שילמד שלא לשמה אך מתוך מטרה להגיע ללימוד לשמה. וכאשר הוא שואף להגיע ללימוד לשמה הלימוד מקרב אותו לכך. ויש בזה מדרגות רבות ולאט לאט אדם לומד יותר ויותר לשמה כמובן בתנאי שהוא שואף לזה. ומה שאתה שואל על אנשים גדולים בתורה שעדיין אינם לומדים לשמה איני יודע על סמך מה אתה אומר זאת. מכל מקום זה ברור שכל מי שעוסק בתורה צריך כל הזמן לשפר את מדותיו ולטהר את מחשבותיו.ואם מדותיו מקולקלות והוא אינו מתקן אותם התורה נעשית לו סם המות ובמקום להעלות אותו היא מורידה אותו.
שאלה: ברכות ומוסיקה: רציתי לדעת האם קיימות הלכות מוגדרות לגבי איסורים והיתרים באמירת הברכות? האם מותר לשיר אותן? ללוות אותן בגיטרה?
תשובה: ברכה לבטלה אסורה משום לא תשא וכן הזכרת השם
שאלה: מעשרות של עצמאי: בן אדם שכיר שמקבל משכורת צריך לעשר ממנה מעשר, ובכן כמה צריך לעשר בן אדם שיש לו עסק עצמאי ושכל יום יש לו כסף ביד? למשל חנות מכולת.?
תשובה: בעל עסק חייב להגיש מאזן כל שנה לצרכי מס בשעת הכנת המאזן עליו להפריש מעשר מרווחיו הוא יכול לנכות את המעשר מרווחיו אם הוא תורם למלכ"ר יש להביא בחשבון את ההחזר
שאלה: בד"ץ KF ובד"ץ לונדון: האם מותר לאכול את ההכשרים של בד"ץ KF או של בד"ץ לונדון?
תשובה: כשר, אם אין זיוף.
שאלה: שאלות על ההגדה: אמנם אנו עומדים חודש לפני חג הפסח, ופתאום עלו בי כמה מחשבות לקראת ליל הסדר. בפתח הערב, אנו קוראים בהגדה: "הא לחמא עניא די אכלו אבהתנא בארעא דמצרים". לגבי "לחמא עניא" ישנם שני פירושים. האחד מצות, והשני "סתם" לחם עוני, אבל לגבי שניהם לא ברורה הכוונה. אם מצות, הרי לא מצות אכלו אבותינו בארץ מצרים, אלא רק לאחר שיצאו משם, שהרי, כאמור, "לא הספיק בצקם של אבותינו להחמיץ". ואם לחם עוני, למה אם כן מכוונים הגעגועים של בני ישראל: "בשבתנו על סיר הבשר, באוכלנו לחם לשובע". והשאלה השנייה. לאחר ה"לחמא עניא" קם הבן הצעיר ושואל את עורך הסדר את ארבע הקושיות המפורסמות. מבחינה לוגית לא ברורה הצגת הקושיות על התנהלות הסדר דווקא בפתחו. הנה למשל, הסדר הוא רק בראשיתו, אז מנין על השואל לדעת, כי: "הלילה הזה שתי פעמים"? אמיר
תשובה: : השאלות הגיעו אלי רק לאחר חג הפסח. אני מתנצל בשם האתר על האיחור בהתיחסות לשאלותיך אולם עדיף מאורח מאשר אף פעם לא. לגבי אמירת הא לחמא עניא הכוונה היא לאכילת המצה שאחד מן התכונות שלה שהיא לחם שעניים רגילים לאכול. יש דעות רבות שחלק זה נוסף לאחר שירדו לגלות. בארץ ישראל אל היו רגילים לומר פסקא זו. יש מחלוקת בין הפרשנים האם הכוונה היא ללחם שעם ישראל אכל כשהיה בארץ מצרים או הכוונה למצה שנאכלת בזמן היציאה או לאחריה בהליכה במדבר. אני אפשרש כדרך הפשטנים שהסבירו שמדובר על המצה שנאכלה בזמן העבדות במצרים. ההזכרה של המצה הזו היא בכדי לעודד את עם ישראל ולהזכיר להם שכבר אבותינו היו במצב קשה כשהיו בגלות מצרים. כמו שאבותינו זכו לצאת ממצבם הקשה כך גם אנו שעדיין לא זיכנו לגאולה שלמה נזכה לצאת מהמצב הקשה. כמוש במצרים אותה מצה שהיתה בתחילתה מצה שמזכירה אתה עניות שלנו היא נהפכה להיות סמן החרות והשחרור כך גם איתנו יעשה הקב"ה גאולה. אותם סמלים שעתה מזכירים לנו אתה קשיים יהפכו להיות סמלים שמזכירים לנואת החרות והשחרור.מעין מה שאנו זוכים בימנו שהמגן דוד הצהוב שהיה סמל לגלות וחושך נהפך עם הקמת המדינה למגן דוד כחול ולבן שהוא סמל החרות והגאווה והיחוד היהודי. מה שמצאנו בכתוב שעם ישראל מתלוננן ומזכיר א מצרים כמקום של איכלת בשר ולחם לשובע מדובר על אידאליזציה של תקופפה שהיתה לא כל כך אידאלית. יתכן שהיו פעמים ספפורות שגם אכלו לחם לשובע. אולם בורב ימות השבוע וברוב הזמן כשהיו עובדים קשה היו אוכלים מאכל עבדים שהוא הלחם עוני בצורה של מצה קשה. השאלות ששואל הילד בפתחו של הסדר מבוססות על הקערה שמונחת בפני הילד. אנו מסבירים לילד תוך די הצגת הקערה מה עומד להיות ר ולאיזה צורך יש מי מלח בקערה ויש מרור וכ'. על כך שאול הילד את שאלותיו. תזכה לאריכות ימים ותחגוג עוד פסחים רבים של חרות בירושלים עיר קודשנו.
שאלה: מתי לבקר בקברי צדיקים?: מתי מותר ומתי אסור לבקר בקברי צדיקים כלומר באיזה חודשים ובאיזה מועדים מותר לבקר ובאיזה אסור. אבקש לקבל הדרכה גם לגבי חודש ניסן בפירוט
תשובה: בדרך כלל תמיד מותר. נוהגים שלא לבקר בשבתות, בחגים ובחול המועד.
שאלה: גזירת ח שסופרי סת"ם לא יתעשרו: שמעתי שח גזרו שסופרי סת"ם לא יתעשרו. האם זה נכון, ואם כן, היכן זה רשום?
תשובה: זה כתוב במסכת פסחים פרק רביעי בדף הראשון. שלא יתעשרו   כדי שיתעסקו בזה, שאם הם יתעשרו הם יעזבו את עבודתם. כדי שיהיו מצויים סופרים, כי זה דבר שנחוץ לכל אחד ואחד: תפילין, מזוזות, ספרי תורה.
שאלה: אכילת ארעי בבית המדרש: ראיתי אחרונים (הרב דוד יוסף שמביא בשם ה"הר צבי") שאוסרים גם אכילת ארעי בבית הכנסת. ואת לשון השו"ע "ת"ח מותרים לאכול בהם מדוחק" הוא מפרש שהכוונה שמותר רק אם זה יגרום ביטול תורה גדול כגון ללכת הביתה לאכול. השאלה שלי מה לגבי אכילת ארעי במהלך הלימוד, שמטרת האכילה היא ללמוד יותר טוב, האם זה אסור?
תשובה: אם הדבר ימנע ביטול תורה הוא מותר.
שאלה: לגבי תוכנות ומשחקים לא חוקיים: ראשית, איך אני מסוגל לרכוש תוכנה או משחק חוקי שכבר אינו נמכר לאחר שהיתה לי גירסה שאינה חוקית? האם במקום זאת עלי לתרום סכום כלשהוא לצדקה ככפרה על העוון? שנית, האם אני יכול לקנות משחק המשווק בקלטת ואינו ניתן להעתקה ממקור יד שנייה והדבר יחשב לי כמחילה וככפרה על העותק הלא חוקי ששיחקתי בו או שעלי לקנות עותק חדש מכיוון שאם אקנה יד שנייה יצא ששני אנשים נהנו מעותק אחד? בנוסף, קניתי משחק אך הוא בשפה שאינני מבין. האם אני יכול להוריד עותק של המשחק הזה אבל בגירסה שבה השפה שונה ואותה אני מבין? ז"א, יש לי גירסה יפנית, ואני מעוניין לשחק בגירסה באנגלית. עוד דבר, האם מותר לי להוריד עותקי משחק שכבר יש לי בקלטת של משחק נייד למחשב כך שאוכל לשחק בו גם במחשב כך שבעצם יהיו לי כביכול שני עותקים? אחד במחשב ואחד בקונסולה הניידת? ז"א האלו המכונים נינטנדו שאינה מחשב כי אם מסוף מיוחד למשחקי מחשב? דבר נוסף: בצעירותי נהגתי לקנות משחקי טלוויזיה, אך יש מספר בעיות: חלק מהמשחקים היו גרסה מזוייפת. ובעייה נוספת היא שהיתה ספריית החלפות שבה החלפתי את המשחקים תמורת סכום נמוך. האם אני חייב לקנות כל משחק שהיה ברשותי בתור החלפה בלבד?
תשובה: לגבי זכויות יוצרים כבר האריכו רבים בסוגיא והלכה למעשה כבר הורו הפוסקים שיש להחמיר ואין להעתיק תוכנות ללא רשות מהיוצר, בין מחשש גזל ובין מדין יורד לאומנות חבירו. (עיין תחומין כרך ו' במאמרים של הגר"ע בצרי והגרז"נ גולדברג). שאלותיך מחולקות לשני מצבים: לכתחילה, ובדיעבד. לכתחילה אסור להעתיק תוכנות לכן אתה חייב לקנות כל תוכנה או משחק שאתה רוצה להשתמש בהם, אך כמובן שאם חברך קנה משחק בצורה חוקית הוא יכול להשאיל לך את המשחק ואם מישהו פותח ספריה להשאלת קלטות זה גם ר כמובן בתנאי שכל הקלטות חוקיות, לכן אין בעיה להחליף בספרית קלטות אם הספרה היא חוקית. במידה שבאמת קנית משחק ואתה רוצה להשתמש בו גם במחשב וגם בנייד נראה בפשטות שאין בעיה כיוון שהחברה נתנה לך רשות לשחק במשחק ולא הגבילה אותך היכן לשחק לכן מותר להעתיק את המשחק למחשב השני וכמו שמותר להעתיק שיר מדיסק ל-mp3 כדי לשמוע אותו גם בדרך, אך גם זה בתנאי שלא משתמשים במקביל בשני העותקים כיוון שקנית רק עותק אחד לכן מותר להשתמש רק בעותק אחד. מאותה סברא נראה שמותר להעתיק גרסה אנגלית כאשר קנית גרסה יפנית כיוון שקנית מהיוצר תוכנה והוא אישר לך לשחק ולא נראה שזה משנה לו באיזה גרסה תשתמש כי הוא כבר הרוויח עליך את הסכום שהוא תיכנן להרוויח. (כל זה בתנאי ששתי הגרסאות שוות אותו סכום ואין הפסד לחברה מהעתקת התוכנה). בדיעבד כאשר העתקת עותק בצורה לא חוקית, מן הראוי לפצות את החברה, אם יש לך אפשרות לקנות את מה שהעתקת זה הכי טוב, ואם לא גם שאר הדרכים לפצות את החברה הם טובות "וה' הטוב יכפר בעדך". תזכה להמשיך לעסוק בתורה ובמצוות, הרב אריאל איגרא
שאלה: פורום הנהגה צעירה: ישנו פורום שנקרא הנהגה צעירה (אולי הרב מכיר?), של משרד החינוך - החמ ד אליו מוזמנים יו ר מועצות תלמידים ועוד פעילים מנהיגותיים שונים. בפורום הזה, ישנה ישיבה מופרדת (בנות בצד ובנים בצד) כשמשוחחים בקבוצה גדולה יחסית. וכשעושים סדנאות בקבוצות קטנות זה מופרד לגמרי. חשוב להדגיש כי ראשית, כל המפגשים מלווים במנחים מבוגרים (עובדי הוראה נראה לי). בנוסף אין לי יכולת לשנות את ההרכב הזה. לכן, לעניות דעתי, נראה לי שעל מנת להגביר ערך חשוב זה של מנהיגות שמפתחת תוכנית זאת. בה יש גם סדנאות איכותיות שאני לא חושב שאוכל להשיג בקלות במקומות אחרים. אולי ניתן להקל מעט ולהתיר לעשות דבר זה. אולי ישנה עוד נקודה שמשפיעה, שרק ילידים מסוימים מגיעים לשם ולא כל אחד שרוצה. מה דעת הרב בנושא?
תשובה: אילו היה בידי הייתי עושה הפרדה מלאה בין ההנהגה הצעירה של הבנים. ובין ההנהגה הצעירה של הבנות. הייתי מציע לך ולחברים נוספים כמותך לתבוע זאת מהחמ"ד. אני סבור שתיהיה הענות לתביעתכם. במידה ויהיו כאלה שרוצים דווקא ביחד אפשר לעשות שלש קבוצות הנהגה ואם יהיו קבוצות נפרדות אני מניח שיצרפו אליהם עוד ישיבות תכוניות ואולפנות שכעת עקב אי ההפרדה הם לא משתתפים.
שאלה: רעש על ידי השכנים: אנו גרים בבנין דירות משותף מעלינו שכרו דירה זוג צעיר עם ילדים קטנים. אנו סובלים מאוד מאוד מרעש בלתי פוסק, במיוחד בשעות המנוחה וכן בשעות הבוקר. הילדים רצים ללא הפסקה בבית ודופקים דפיקות עזות וכן משחקים בכדור גורים רהיטים. השכנים הסובלים הנם זוג מבוגר וחולני שסדר יומו משתבש לגמרי עקב כך. השכנים טוענים שזה סביר, אך אין הדבר כך אם לא ניתן להרדם ואם מתעוררים לפני הזמן הרצוי. מה ניתן לעשות בעניין לדעת הרב?
תשובה: הייתי מבקש מהשכנים שיפרסו שטיחים על הריצפה כדי למעט את הרעש. ואם אין להם יכולת לקנות, כדאי לשכנים הסובלים לממן את הקניה. ולשכנים הסובלים מהרעש לעשות מאמץ להיות אדישים לרעש ולא לשים אליו לב כלל. ואני מאחל להם שיצליחו בזה.
שאלה: לימוד תורה על חשבון שיעורים: האם מותר להתפלח משיעור שאתה יכול ויודע שתשלים אותו על מנת ללמוד תורה.?
תשובה: אני שמח על רצונך ללמוד תורה חזק ואמץ. אבל לא אוכל לענות על שאלתך מבלי לראות את התמונה כולה על כן עליך להפנת את השאלה לרב בישיבה שאתה לומד המכיר את כל צדדי השאלה.
שאלה: תרומות ומעשרות: התחלנו ללמוד הלכות הפרשת תרו"מ בשעה טובה ומוצלחת. אך לא כ"כ הבנו מה היחס בין ראיית פני הבית לבין גמר מלאכה. האם גם כשרואה פני הבית אין זה מתחייב בהפרשה עד שיהיה גמר מלאכה או שאין קשר בין הדברים? ועוד שאלה קטנה, השו"ע שלא, עט, אומר שאף לעניין תוספת גידול, זה מתחייב במעשרות. לא הבנו כ"כ מה היחס בין זה לבין הבאת שליש? על העזרה. ותוברכו מן השמים.
תשובה: יישר כח על התעסקותכם במצוות התלויות בארץ. ראיית פני הבית זה חיובי תורה, ואילו גמר מלאכה וקניינים אלו חיובי דרבנן. (עיין רמב"ם הל' מעשר פ"ד ה"א-ב). שליש זהו מושג כללי של דבר שראוי לעשר ממנו, והוא באופן כללי עונת המעשרות. אולם כאשר יש פרי שהוא כבר ראוי לאכילה מקטנותו הרי שזה כבר הזמן שהוא מתחייב במעשרות, ועל כן זה מה שכתב השו"ע (סעי' עט), שאם יש פרי שראוי לאכילה מקטנותו הרי שהוא כבר חייב במעשרות. בברכת התורה והארץ הרב יהודה הלוי עמיחי
שאלה: כתיבה בשבת: לרב אני סטודנטית לתושב"ע ולמדתי את בנות הכיתה "כתיבה בשבת" - מסכת שבת פרק י"ב משניות ג - ה רציתי להביא לבנות את עניין הכתיבה לימינו - ולתת להן דוגמאות. למשל הבנות שאלו - האם מותר לכתוב על בקבוק קר שיש עליו אדים בשבת? האם מותר לכתוב ע"י מקלות של בייגלה? האם מותר לקשט עוגה עם עדשים? האם מותר לשחק רמי עם אותיות שע"י המשחק יוצרים מילים? האם מותר לשחק עם פאזל - שע"י המשחק נוצרת תמונה - וזה רושם? ולגבי עניין חיילים במחסומים או רופאים במקרה של פיקוח נפש - האם מותר להשתמש בעט של צומת שהדיו נשאר רק ל24 שעות בערך ואח"כ נמחק? ואם יהיו לרב עוד דוגמאות רלוונטיות להעביר לבנות אשמח
תשובה: הכותב בשבת חייב מו התורה רק במקרה שהוא כותב בדבר המתקיים על-גבי דבר המתקיים. הדוגמה הפשוטה היא הכותב בעט (זהו דיו- דבר המתקיים) על גבי נייר (שהוא דבר המתקיים), או חתימה בחותמת. ונשאלת השאלה מה פירוש כתב "המתקיים", הרי כל כתב נמחק בשלב מסוים? ונחלקו בזה הפוסקים. יש אומרים שכתב המתקיים יום אחד כבר חייבים עליו מן התורה, ויש אומרים שכתב שנמחק בתוך יום אחד איננו כתב האסור מן התורה, אלא רק כתב שנשאר ליותר מיום אחד. עד כמה שידוע לי, במכון צומת פיתחו עט שנמחק תוך 24 שעות, והסתמכו על הפוסקים האלו רק לצורכי ביטחון ורפואה. אולם ח אסרו לכתוב גם בדבר שאינו מתקיים על-גבי דבר שאינו מתקיים. ולכן אסור מדרבנן לכתוב על גבי בקבוק קר שיש עליו אדים, למרות שעוד מעט זה יעלם, וכן לא לכתוב על חול הנתון לדריסת רגלי אדם או לכיסוי ע"י הרוח. מסיבה זו אסרו גם לעשות צורת אות מחוט, בייגלה וכד', ואע"פ שזה לא מתקיים לאורך זמן, גם זה נכלל בגזירת ח. הפוסקים אסרו לחבר אותיות מוכנות של כסף לפרוכת בשבת וליצור מילים, כפי שהיה נהוג בימיהם, משום שזה מעין כותב. אבל זה דוקא במצב בו החיבור גורם להם שלא יזוזו ממקומם, אבל בלא חיבור כלל אין בזה כתיבה. ולכן מותר לשחק במשחקי אותיות וכן להרכיב פאזלים בשבת, שכן חיבורם הוא ארעי מעיקרו. אולם אם יש לזה מסגרת המחזקת אותם, אסור לשחק במשחקים אלו. לגבי קישוט עוגה בסוכריות ועדשים, אין לקשט בצורת אותיות או ציור, שזהו בכלל יצירת אותיות שאינן מתקיימות על-גבי דבר שאינו מתקיים, שזה אסור מדרבנן. (מקורות: שו"ע או"ח סי' שמ סע' ד ובמשנ"ב ס"ק כב, פסקי תשובות שם, שש"כ יא, יג) הרב אלחנן לוין
שאלה: תיקון מידות - קנאה : קראתי את המאמר אודות "רצון החסד הטבעי" שנכתב על ידי הרב חיים כץ בין היתר כותב הרב אודות קנאה ומביא לשם הסבר את הדוגמא אודות קנאת רחל בלאה שאלתי היא :כיצד ניתן למגר קנאה לפי היהדות? הרי מדובר ברגש טבעי, בכל הנוגע לקנאת אישה שלא יכולה להרות באישה יולדת? ואיך ניתן להתעלות עליו?
תשובה: לך, הקינאה היא באמת רגש חזק שכובש את האדם, ולכן סכנתו גדולה. וכדי לנצחו צריך שני דברים עיקריים: להבין ולהפנים כמה הקינאה פוגעת בראש ובראשונה במקנא עצמו. ככל שהוא מרבה קינאה כך חייו הופכים קשים יותר ויותר. ובנוסף לכך, לפתח עין טובה ולב רחב, כלפי אחרים, כחלק מתיקון המידות כולן. ואין כמו הספר מסילת ישרים, שמדריך את האדם שלב אחר שלב כיצד לתקן את עצמו וליישר את מידותיו ולהתרחק ממידות רעות. לימוד וחזרה על הספר הזה בונה קומה חדשה באישיות האדם.
שאלה: מושגים במשנה לא ממעמד הר סיני: אני מאוד אוהב את לימוד המשניות הקדושות מאחר וזוהי תורתנו הקדושה, תושב"ע, עלינו לשננה כי כך התקבלה מהר סיני שהיא ביאור התורה שבכתב. מה שקשה לי הוא שבמשניות מדובר על מושגים שלא היו קיימים בזמן הר סיני כמו מגילה ושמות של מאכלים או משקים בשפות אחרות וכן על זו הדרך. יש לי כמה תירוצים לשאלה אך לא מספיק משכנעים אותי.
תשובה: התורה שלנו אינה סטטית. התורה היא מתפתחת על ידי גדולי תלמידי חכמים. חכמים מתייחסים גם למאורעות שלא היו במעמד הר סיני. כך כל מסכת מגילה היא בעצם דבר חדש שחכמים דנו בו. זהו כוח תורה שבעל פה.